CELEX: 32010R0801
Language: ro
Date: 2010-09-13 00:00:00
Title: Regulamentul (UE) nr. 801/2010 al Comisiei din 13 septembrie 2010 privind aplicarea articolului 10 alineatul (3) din Directiva 2009/16/CE a Parlamentului European și a Consiliului în ceea ce privește criteriile privind statul de pavilion  Text cu relevanță pentru SEE

14.9.2010   
            
            
               RO
            
            
               Jurnalul Oficial al Uniunii Europene
            
            
               L 241/1
            
         REGULAMENTUL (UE) NR. 801/2010 AL COMISIEI
   din 13 septembrie 2010
   privind aplicarea articolului 10 alineatul (3) din Directiva 2009/16/CE a Parlamentului European și a Consiliului în ceea ce privește criteriile privind statul de pavilion
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/16/CE a Parlamentului European și a Consiliului din 23 aprilie 2009 privind controlul statului portului (1), în special articolul 10 alineatul (3),
   întrucât:
   
               (1)
            
            
               Performanța statului de pavilion este unul dintre parametrii generici pentru stabilirea profilului de risc al navelor.
            
         
               (2)
            
            
               Pentru evaluarea profilului de risc al unei nave, trebuie luată în considerare rata de rețineri în Uniune și în regiunea în care se aplică Memorandumul de înțelegere de la Paris privind controlul statului portului (MoU Paris).
            
         
               (3)
            
            
               Este necesar ca metodologia utilizată pentru evaluarea performanței statului de pavilion să se bazeze pe experiența dobândită prin aplicarea MoU Paris.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului pentru siguranța maritimă și prevenirea poluării de către nave,
            
         ADOPTĂ PREZENTUL REGULAMENT:
   Articolul 1
   Clasificarea statelor de pavilion în funcție de ratele de rețineri
   (1)   În vederea stabilirii performanței statului de pavilion, în înțelesul Directivei 2009/16/CE, statele de pavilion se înscriu pe lista neagră, gri sau albă, adoptate în conformitate cu MoU Paris în funcție de numărul total de inspecții și rețineri efectuate într-o perioadă de trei ani. În plus, statele de pavilion înscrise pe lista neagră se împart, în funcție de rata de rețineri, în pavilioane cu risc foarte ridicat, ridicat, mediu spre ridicat sau mediu. Clasificarea se actualizează anual.
   (2)   Pentru a înscrie un stat de pavilion pe lista neagră, gri sau albă, este necesară efectuarea a cel puțin 30 de inspecții în cadrul controlului statului portului.
   (3)   Metodologia și formulele utilizate pentru clasificarea statelor de pavilion respectă criteriile privind statul de pavilion stabilite în anexă.
   Articolul 2
   Performanța statului de pavilion pe baza auditului OMI
   Conformitatea menționată la litera (c) punctul (iii) din partea I.1 din anexa I la Directiva 2009/16/CE, necesară pentru ca navele să fie considerate ca prezentând un risc mai scăzut, se consideră a fi demonstrată atunci când Comisia primește o confirmare scrisă din partea statului de pavilion a faptului că a fost încheiat un raport final de audit și, dacă este cazul, că a fost transmis un plan de acțiuni corective. Se iau în considerare, de asemenea, și auditurile efectuate înainte de 17 iunie 2009.
   Articolul 3
   Intrare în vigoare și aplicare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 131, 28.5.2009, p. 57.
   
      ANEXĂ
      
         Criterii privind statul de pavilion
      
      [menționate la articolul 10 alineatul (3) litera (a) din Directiva 2009/16/CE]
      
                  1.
               
               
                  Performanța statului de pavilion se calculează utilizând o formulă standard pentru calcule statistice, în care anumite valori sunt fixe. Limitele negru/gri și gri/alb sunt definite de următoarele formule:
                  
                     
                  în care:
                  N este numărul de inspecții
                  p este limita admisibilă pentru rețineri
                  z este valoarea critică a distribuției normale (1,645 pentru un nivel de certitudine de 95 %).
               
            
                  2.
               
               
                  Cu ajutorul formulelor stabilite la punctul 1 se calculează numărul admisibil de rețineri, corespunzător listei negre sau albe. Un număr de rețineri care se situează peste limita negru/gri înseamnă o performanță sub medie, în urma căreia înscrierea se face pe lista neagră, în timp ce un număr de rețineri care se situează sub limita alb/gri înseamnă o performanță peste medie, în urma căreia înscrierea se face pe lista albă. În cazul în care numărul de rețineri pentru un anumit stat de pavilion se poziționează între cele două limite, statul de pavilion se înscrie pe lista gri.
               
            
                  3.
               
               
                  În vederea comparării performanțelor statelor de pavilion înscrise pe lista neagră, gri sau albă, calcularea se repetă cu ajustarea valorii p în formulele enunțate la punctul 1.
               
            
                  4.
               
               
                  Pentru a putea compara performanțele statelor de pavilion, se utilizează factorul de depășire (FD). Factorul FD indică de câte ori trebuie să fie modificat p și refăcut calculul pentru ca numărul de rețineri pentru un stat de pavilion să fie egal cu limitele. O creștere sau o descreștere de 3 % a valorii p corespunde unui punct întreg FD. Pentru statele de pavilion înscrise pe lista gri, FD se calculează utilizând următoarea formulă:
                  
                     
               
            
                  5.
               
               
                  Pentru a clasifica statele de pavilion înscrise pe lista neagră în pavilioane cu risc foarte ridicat, ridicat, mediu spre ridicat sau mediu, se iau în considerare următoarele valori ale FD:
                  
                               
                           
                           
                              
                                 FD egal cu 4,01 sau mai mult înseamnă risc foarte ridicat
                           
                        
                               
                           
                           
                              
                                 FD cuprins între 3,01 și 4,00 înseamnă risc ridicat
                           
                        
                               
                           
                           
                              
                                 FD cuprins între 2,01 și 3,00 înseamnă risc mediu spre ridicat
                           
                        
                               
                           
                           
                              
                                 FD cuprins între 1,01 și 2,00 înseamnă risc mediu.